钦定古今图书集成/明伦汇编/闺媛典/第098卷 > 皇清四 > 于引明妻康氏
## 钦定古今图书集成/明伦汇编/闺媛典/第098卷 > 皇清四 > 于引明妻康氏

按《慈利县志》：康氏，贡士于引明妻。年二十二，生子旭。顺治十年，土贼临县，大掠，夫妻并携旭避芙蓉洲。康曰：“于氏世系如缕，此子惟善保之，令二婢伴我足矣。” 旋与二婢匿于芦林。贼至，掳船渡河抵岸，康从容赴水，二婢随之。三日浮于七里祠，二婢皆相抱，颜色如生。